Държавен вестник, бр. 76, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  76
Глава 6.2 - Разпоредби за конструкцията и изпитването на контейнери за газове 
 
605 
 
6.2.2.6.3 
Система за качество и одит на органа за периодични проверки и изпитвания 
 
6.2.2.6.3.1 
 Система за качество. Системата за качество съдържа всички елементи, изисквания и разпоредби, приети 
от органа за периодични проверки и изпитвания. Тя се документира редовно и систематично под формата 
на писмени политики, процедури и инструкции. Системата за качеството включва: 
.1 описание на организационната структура и отговорностите; 
.2 
необходимите инструкции по отношение на проверките и изпитванията, контрола на качеството, 
осигуряването на качеството и технологичните процеси, които ще се използват; 
.3 регистриране на данните за качеството, например под формата на протоколи от проверки, данни за  
изпитвания, данни за калибриране и сертификати; 
.4 
прегледи на управлението, за да се гарантира ефективното функциониране на системата за качество 
на база одитите, извършени в съответствие с 6.2.2.6.3.2; 
.5 процедура за контрол на документите и тяхното преразглеждане; 
.6 средство за контрол на несъответстващи съдове под налягане; и 
.7 програми за професионално обучение и процедури за атестация на съответните служители. 
 
6.2.2.6.3.2 
 Одит. Органът за периодични проверки и изпитвания и неговата система за качество се одитират, за да се 
определи дали отговарят на изискванията на настоящия Кодекс по удовлетворителен за компетентния 
орган начин. Одит се извършва като част от процеса на първоначално одобрение (вижте 6.2.2.6.4.3). Може 
да се изисква одит като част от процеса за изменение на одобрението (вижте 6.2.2.6.4.6). Извършват се 
периодични одити, удовлетворяващи компетентния  орган, за да се гарантира, че органът за периодични 
проверки и изпитвания продължава да отговаря на разпоредбите на настоящия Кодекс. Органът за 
периодични проверки и изпитвания се уведомява за резултатите от всеки одит. Уведомлението съдържа 
заключенията от одита и всички необходими коригиращи действия. 
 
6.2.2.6.3.3 
 Поддръжка на системата за качество. Органът за периодични проверки и изпитвания поддържа 
одобрената система за качество, за да остане адекватна и ефикасна. Органът за периодични проверки и 
изпитвания уведомява компетентния орган, одобрил системата за качество, за всички планирани промени 
в съответствие с процеса за изменение на одобрението в 6.2.2.6.4.6. 
 
6.2.2.6.4 
Процес на одобрение за органи за периодични проверки и изпитвания 
 
Първоначално одобрение 
 
6.2.2.6.4.1 
 Орган, който желае да извършва периодични проверки и изпитвания на съдове под налягане в 
съответствие със стандарт за съдове под налягане и с настоящия Кодекс, подава заявление, получава и 
съхранява сертификат за одобрение, издаден от компетентния орган. При поискване това писмено 
одобрение се представя на компетентния орган на държавата на употреба. 
 
6.2.2.6.4.2 
 За всеки орган за периодични проверки и изпитвания се подава заявление, което включва: 
.1  името и адреса на органа за периодични проверки и изпитвания и, ако заявлението е подадено от 
упълномощен представител, неговото име и адрес; 
.2 адреса на всяка организация, извършваща периодични проверки и изпитвания; 
.3 името и длъжността на лицето(лицата), отговарящо(и) за системата за качество; 
.4 
обозначаването на съдовете под налягане, методите за периодична проверка и изпитване, както и 
съответните стандарти за съдове под налягане, на които отговаря системата за качество; 
.5 документация за всяко съоръжение, оборудване и система за качество, както е посочено в 6.2.2.6.3.1; 
.6 записите за квалификацията и обучението на персонала, извършващ периодични проверки и изпитвания; и 
.7 подробности за всеки отказ на одобрение на подобно заявление от друг компетентен орган. 
 
6.2.2.6.4.3 
 Компетентният орган: 
.1  преглежда документацията, за да провери дали процедурите са в съответствие с изискванията на 
съответните стандарти за съдове под налягане и на настоящия Кодекс; и 
.2 
извършва одит в съответствие с 6.2.2.6.3.2, за да се увери, че проверките и изпитванията се 
извършват, както се изисква от съответните стандарти за съдове под налягане и от настоящия Кодекс, 
по удовлетворителен за компетентния орган начин. 
 
6.2.2.6.4.4 
 След като одитът е извършен със задоволителни резултати и са изпълнени всички приложими изисквания 
на 6.2.2.6.4, се издава сертификат за одобрение. Той включва наименованието на органа за периодични 
проверки и изпитвания, регистрираната маркировка, адреса на всяко съоръжение и необходимите данни 
за идентифициране на неговите одобрени дейности (напр. обозначаване на съдове под налягане, метод за 
периодични проверки и изпитвания и стандарти за съдове под налягане). 
 
6.2.2.6.4.5 
 Ако на органа за периодични проверки и изпитвания бъде отказано одобрение, компетентният орган 
представя в писмен вид подробни причини за този отказ. 
Глава 6.2 - Разпоредби за конструкцията и изпитването на контейнери за газове 
606 
Изменения на одобренията на органи за периодични проверки и изпитвания 
6.2.2.6.4.6 
 След одобрението органът за периодични проверки и изпитвания уведомява издаващия компетентен 
орган за всички изменения в информацията, представена съгласно 6.2.2.6.4.2  във връзка с 
първоначалното одобрение.  Измененията се оценяват, за да се определи дали ще бъдат изпълнени 
изискванията на съответните стандарти за съдове под налягане и на настоящия Кодекс.  Може да се 
изисква одит в съответствие с 6.2.2.6.3.2. Компетентният орган приема или отхвърля тези изменения в 
писмена форма, като при необходимост се издава изменен сертификат за одобрение. 
6.2.2.6.4.7 
При поискване компетентният  орган съобщава на всеки друг компетентен орган информация относно 
първоначалните одобрения, измененията на одобренията и оттеглените одобрения. 
6.2.2.6.5 
Периодични проверки, изпитвания и сертифициране 
Нанасянето на маркировки за периодични проверки и изпитвания върху съд под налягане се счита за 
декларация, че съдът под налягане отговаря на приложимите стандарти за съдове под налягане и на 
разпоредбите на настоящия Кодекс. Органът за периодични проверки и изпитвания поставя периодичните 
маркировки за проверки и изпитвания, включително регистрираната маркировка, върху всеки одобрен съд 
под налягане (вижте 6.2.2.7.7). Преди да се напълни съдът под налягане, органът за периодични проверки 
и изпитвания издава протокол, удостоверяващ, че съдът под налягане е преминал периодичната проверка 
и изпитване. 
6.2.2.6.6 
Записи 
Органът за периодични проверки и изпитвания съхранява записи за периодичните проверки и изпитвания 
на съда под налягане (както преминати, така и неуспешни), включително местоположението на 
съоръжението за изпитване, в продължение на не по-малко от 15 години. Собственикът на съда под 
налягане съхранява идентична документация до следващата периодична проверка и изпитване, освен ако 
съдът под налягане не е окончателно изваден от експлоатация. 
6.2.2.7  
Маркировка на съдове под налягане по ООН за многократна употреба 
Забележка: Изискванията за маркировка на системите по ООН за съхранение на метален хидрид са 
дадени в 6.2.2.9, а изискванията за маркировка на сноповете от бутилки по ООН са дадени в 6.2.2.10. 
6.2.2.7.1 
Съдовете под налягане по ООН за многократна употреба се маркират ясно и четливо със 
сертификационни, операционни и производствени маркировки. Тези маркировки се нанасят трайно (напр. 
чрез щамповане или гравиране) върху съда под налягане. Маркировките трябва да бъдат на рамото, 
горния край или гърловината на съда под налягане или на трайно прикрепен компонент към съда под 
налягане (напр. заварен пръстен или устойчива на корозия плоча, заварена върху външния кожух на 
затворен криогенен съд). С изключение на символа за опаковка на ООН, минималният размер на 
маркировките трябва да бъде 5 mm за съдове под налягане с диаметър, по-голям или равен на 140 mm и 
2,5 mm за съдове под налягане с диаметър по-малък от 140 mm. Минималният размер на символа за 
опаковка на ООН е 10 mm за съдове под налягане с диаметър, по-голям или равен на 140 mm, и 5 mm за 
съдове под налягане с диаметър, по-малък от 140 mm. 
6.2.2.7.2 
 
Прилагат се следните сертификационни маркировки:  
а) Символът за опаковка на ООН: 
Този символ не трябва да се използва за други цели освен за удостоверяване, че дадена опаковка, 
гъвкав контейнер за насипни товари, преносима цистерна или многоелементен газов контейнер 
отговарят на съответните изисквания в глави 6.1, 6.2, 6.3, 
6.5, 6.6, 6.7 или 6.9. 
b)   Техническият стандарт (напр. ISO 9809-1), използван за проектиране, изграждане и изпитване. 
△ c) 
Символите, обозначаващи държавата на одобрение като отличителен знак, използван за превозни 
средства в международното пътно движение.* 
d)   Идентификационният знак или печат на контролния орган, който е регистриран от компетентния орган 
на държавата, разрешаваща маркировката. 
е) 
датата на първоначалната проверка, годината (с четири цифри), последвана от месеца (с две цифри), 
разделени с наклонена черта (т.е. „/“). 
6.2.2.7.3 
Прилагат се следните операционни маркировки: 
f) Изпитвателното налягане в бара, предшествано от буквите „PH“ и последвано от буквите „BAR“. 
 
*  Отличителен знак на държавата на регистрация, използван за моторни превозни средства и ремаркета в международното 
пътно движение, например в съответствие с Женевската конвенция за пътното движение от 1949 г. или Виенската конвенция за 
пътното движение от 1968 г.